ai4bharat/Pralekha huggingface dataset:
वाणिज्य आणि उदयोग मंत्रालय
भारताच्या विकासाच्या प्रवासात कृत्रिम बुद्धिमत्ता सहाय्यक म्हणून काम करेल आणि 2047 पर्यंत विकसित देश बनण्याचे उद्दिष्ट साध्य करण्यात मदत करेल: केंद्रीय मंत्री पीयूष गोयल
तिसऱ्या जागतिक कृत्रिम बुद्धिमत्ता शिखर परिषद आणि पुरस्कार समारंभाला गोयल यांनी केले संबोधित
नवी दिल्ली, 7 ऑक्टोबर 2022
15 ऑगस्ट 2022 रोजी पंतप्रधान नरेंद्र मोदी यांनी त्यांच्या स्वातंत्र्यदिनाच्या भाषणात सांगिल्यानुसार , भारताची 2047 पर्यंत विकसित देश बनण्याची खरोखरच आकांक्षा असेल, तर कृत्रिम बुद्धिमत्ता देशाला त्या उद्दिष्टापर्यंत पोहोचण्यास आणि या देशातील प्रत्येक नागरिकाला समृद्ध करण्यासाठी मदत करेल असे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियूष गोयल यांनी सांगितले.तिसऱ्या जागतिक कृत्रिम बुद्धिमत्ता शिखर परिषद आणि पुरस्कार समारंभात ते आज बोलत होते.
"कोणताही समाज जो नवनिर्मिती करत नाही, त्याचा विकास ठप्प होतो'' या पंतप्रधान मोदी यांच्या विधानाचा दाखला देत, गोयल यांनी सांगितले की , कृत्रिम बुद्धिमत्ता भारताच्या विकासाच्या प्रवासात खऱ्या अर्थाने सहाय्यक ठरेल. ‘ मेक इन इंडिया’ कार्यक्रम जेव्हा कृत्रिम बुद्धिमत्ता तंत्रज्ञानाशी जोडला जाईल तेव्हा भारत जगाला उपकरणे आणि तंत्रज्ञान दोन्ही प्रदान करणारा जागतिक कारखाना बनेल, असे त्यांनी सांगितले. देशात उपलब्ध प्रचंड प्रतिभा या आर्थिक उपक्रमांच्या प्रत्येक क्षेत्रात कृत्रिम बुद्धिमत्ता वापरण्याचे नवीन मार्ग शोधण्यात नक्कीच मदत करेल, हे त्यांनी नमूद केले. देशाच्या वैज्ञानिक समुदायाच्या प्रयत्नांना आणि विशेषत: कोविडच्या आव्हानात्मक काळात पाठबळ देण्यासाठी केलेल्या अभूतपूर्व कार्याबद्दल मंत्र्यांनी विज्ञान आणि तंत्रज्ञान विभागाची प्रशंसा केली.
तिसरी कृत्रिम बुद्धिमत्ता शिखर परिषद ऑल इंडिया कौन्सिल फॉर रोबोटिक्स अँड ऑटोमेशनद्वारे आयोजित करण्यात आली असून आणि सरकारच्या भागीदारीतून संरक्षण, आरोग्यसेवा, कृषी, स्मार्टसिटी, परिवहन आणि शिक्षण या क्षेत्रांवर यामध्ये लक्ष केंद्रित केले जात आहे. समाजाच्या फायद्यासाठी कृत्रिम बुद्धिमत्ता कार्यक्षेत्र आणि स्टार्टअप्सचा वापर कशाप्रकारे करायचा याचा मार्गदर्शक आराखडा विकसित करणे हा यामागचा उद्देश आहे. विविध भागधारक कार्यरत असलेल्या क्षेत्रांमध्ये मर्यादित असलेली व्यवस्था मोडीत काढण्यासाठी तसेच आपल्या समाजातील प्रमुख क्षेत्रांसाठी तांत्रिक उपाय शोधण्यासाठी तिसर्या वार्षिक परिषदेने बहुविद्याशाखीय गट स्थापन केले आहेत.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 146
नौवहन मंत्रालय
पी15बी श्रेणीच्या दुसऱ्या टप्प्यातील "मुरगाव" विनाशिका भारतीय नौदलाला सुपूर्द
मुंबई, 24 नोव्हेंबर 2022
प्रोजेक्ट 15बी क्लास गाईडेड मिसाईल विनाशिकेचे दुसरे जहाज म्हणजेच यार्ड 12705 , माझगाव डॉक शिपबिल्डर्स लिमिटेडने आज भारतीय नौदलाला सुपूर्द केले आहे.
व्हाईस ॲडमिरल नारायण प्रसाद, एव्हीएसएम, एनएम, आयएन , एमडीएलचे अध्यक्ष आणि व्यवस्थापकीय संचालक तसेच आरएडीएम सी रघुराम, व्हीएसएम, एमडीएल इथे सीएसओ  यांनी कमांडीग ऑफिसर  कपित भाटीया, एमडीएलचे संचालक तसेच नौदल अधिकाऱ्यांच्या उपस्थितीत आज अधिग्रहण दस्तावेजांवर स्वाक्षरी केली.
डीएमआर 249ए हे स्वदेशी पोलाद ही विनाशिका बांधण्यासाठी वापरले असून भारतात बांधलेली ही सर्वात मोठी विनाशिका आहे. याची एकूण लांबी 164 मीटर तर वजन 7500 टनांपेक्षा अधिक आहे.
सागरी युद्धात विविध कार्ये आणि मोहिमा यशस्वी करण्यात ही विनाशिका सक्षम आहे. जमिनीवरुन जमिनीवर मारा करणारे स्वनातीत  ब्राम्होस क्षेपणास्त्र आणि जमिनीवरुन हवेत मारा करणारे लांब पल्ल्याच्या "बराक8" क्षेपणास्त्राने ही विनाशिका सुसज्ज आहे.
समुद्राखालील युद्ध क्षमतेचा विचार करता यात स्वदेशी पाणबुडीविरोधी शस्त्रे आणि सेन्सर्स बसवलेले आहेत. विशेषत्वाने विनाशिकेच्या नांगरावर सोनार हम्सा एनजी, अवजड टॉर्पेडो ट्यूब लाँचर्स आणि एएसडब्लू रॉकेट लाँचर्स बसवले आहेत.
नौदलातील आधीच्या विनाशिका आणि युद्धनौकांच्या क्षमतांपेक्षा ही लक्षणीयरीत्या अधिक अष्टपैलू आहे. शत्रूच्या पाणबुड्या, पृष्ठभागावरील युद्धनौका, जहाजविरोधी क्षेपणास्त्रे आणि लढाऊ विमानांविरुद्ध मुरगावची सर्वांगीण क्षमता ही जहाजांच्या मदती शिवाय स्वतंत्रपणे कार्य करण्यास आणि नौदल कृती दलाचे प्रमुख म्हणून कार्य करण्यास ती सक्षम ठरेल.
ही विनाशिका एकूण 312 कर्मचाऱ्यांना सामावून घेऊ शकते, त्याची क्षमता 4000 नॉटिकल मैल आहे आणि ती नियोजित मोहिमेपेक्षा विस्तारित मोहिम वेळेसह ठराविक 42 दिवसांची मोहीम पार पाडू शकते. विनाशिकेची पोहोच आणखी वाढवण्यासाठी त्यावर दोन हेलिकॉप्टर आहेत. गीगाबाइट इथरनेट आधारित शिप डेटा नेटवर्क , युद्ध व्यवस्थापन प्रणाली , ऑटोमॅटिक पॉवर मॅनेजमेंट सिस्टम  आणि इंटिग्रेटेड प्लॅटफॉर्म मॅनेजमेंट सिस्टम  यासारख्या अत्याधुनिक डिजिटल नेटवर्कसह विनाशिकेत उच्च दर्जाची ऑटोमेशन व्यवस्था आहे.
पी15बी वर्गाच्या विनाशिकेत 72% स्वदेशी सामग्री आहे. तिच्या पूर्वसुरींच्या म्हणजेच पी15ए  आणि पी15  यांच्या तुलनेत हे प्रमाण खूपच जास्त आहे. यावरुनच सरकार ‘मेक इन इंडिया’ कार्यक्रमावर किती भर देत आहे लक्षात येते.
पी15बी  ही पहिली विनाशिका गेल्या वर्षी 21 नोव्हेंबर 2021 रोजी कार्यान्वित झाली. तिसऱ्या विनाशिकेचे  जलावतरण 20 एप्रिल 2019 रोजी करण्यात आले होते आणि चौथ्या विनाशिकेचे  जलावतरण 17 मे 2022 रोजी करण्यात आले होते.
देशाच्या प्रगतीशील स्वदेशी युद्धनौका आणि पाणबुडी निर्माण कार्यक्रमात एमडीएल नेहमीच आघाडीवर राहिले आहे. आधुनिक काळातला एमडीएलचा इतिहास, हा जणू भारतातील स्वदेशी युद्धनौका आणि पाणबुडी बांधणीचाच इतिहास आहे. त्यामुळेच, ‘भारतीय युद्धनौका आणि पाणबुडीचे शिल्पकार’ अशी सार्थ उपाधी त्यांनी संपादन केली आहे.
Jaydevi PS/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
PIB Headquarters
पत्र सूचना कार्यालयाचे कोविड-19 संबंधित बातमीपत्र
(|
|
- 143 cr vaccine doses have been administered so far under Nationwide Vaccination Drive
- India's Active caseload currently stands at 75,456
- Active cases account for less than 1% of total cases, currently at 0.22%; Lowest since March 2020
- Recovery Rate currently at 98.40%; Highest since March 2020
- 6,450 recoveries in the last 24 hours increases Total Recoveries to 3,42,43,945
- 6,358 new cases in the last 24 hours
- Daily positivity rate  less than 2% for last 85 days
- Weekly Positivity Rate  less than 1% for last 44 days
- 67.41 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 28 डिसेंबर 2021
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात कोविड प्रतिबंधक लसीच्या 72,87,547 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार देशात आतापर्यंत एकूण 142.47 कोटीपेक्षा जास्त  मात्रा दिल्या आहेत. एकूण 1,51,91,424 सत्रांद्वारे मात्रा देण्यात आल्या आहेत.
गेल्या 24 तासात 6,450 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,42,43,945 रुग्ण कोरोना मुक्त झाले आहेत. कोरोनातून रुग्ण बरे होण्याचा दर 98.40% झाला आहे.
सलग 61 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 6,358 नव्या रुग्णांची नोंद झाली. देशात उपचाराधीन रुग्णांची संख्या 75,456 असून उपचाराधीन रुग्ण, एकूण पॉझिटीव्ह रुग्णांच्या 0.22% असून मार्च 2020 पासून सर्वात कमी आहे.
देशभरात चाचण्यांची क्षमता व्यापक करण्यात येत असून देशात गेल्या 24 तासात 10,35,495 चाचण्या करण्यात आल्या. भारताने आतापर्यंत 67.41 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.64% असून गेले 44 दिवस 1% पेक्षा कमी आहे. दैनंदिन पॉझीटीव्हिटी दर 0.61% असून गेले 85 दिवस 2% पेक्षा कमी आणि 120 दिवस 3% पेक्षा कमी आहे.
इतर अपडेट्स :
महत्त्वाचे ट्विट्सS.Kane/D.Rane
आयुष मंत्रालय
आयुष मंत्रालयाच्या उपचार पध्दतीची कोविड-19 संसर्गावरील उपचारांच्या शोधकार्यातील भूमिका
नवी दिल्ली, 24 एप्रिल 2020
कोविड-19 संसर्गाचे वैद्यकीय व्यवस्थापन आणि प्रतिबंधात्मक उपचार पद्धतीमध्ये आयुष मंत्रालयाने सुचविलेल्या विविध उपायांच्या तसेच औषधांच्या परिणामांचे मूल्यमापन करण्यासाठी राबविल्या जाणाऱ्या संशोधन प्रकल्पांना आर्थिक पाठबळ देण्यासाठीची योजना आयुष मंत्रालयाने जाहीर केली आहे.
आयुष मंत्रालयाच्या कार्यकक्षेत नसणाऱ्या आणि कोविड-19 प्रादुर्भाव झालेल्या रुग्णांवरील उपचारांशी संबंधित यंत्रणा राबविणाऱ्या संस्था तसेच रुग्णालयांकडून या योजनेत सहभागी होण्यासाठी प्रस्ताव मागविण्यात येत आहेत. SARS-CoV-2 संसर्ग तसेच कोविड-19 आजार यांच्यावर नियंत्रण आणण्यासाठी आयुष मंत्रालयाने सुचविलेल्या प्रतिबंधात्मक उपाययोजना आणि औषधोपचार यांची भूमिका आणि या उपचार पद्धतीचे परिणाम यांच्याशी हे प्रस्ताव संबंधित असणे अनिवार्य आहे.
संबंधित संस्थेच्या आचारसंहिता समितीची मंजुरी मिळालेल्या आणि जास्तीत जास्त सहा महिन्यांचा कालावधी असलेल्या प्रकल्पांना आयुष मंत्रालयाकडून 10 लाख रुपयांचे आर्थिक पाठबळ मिळू शकेल. हा निधी आयुषचे वैद्यकीय अधिकारी, तंत्रज्ञान विभाग कर्मचारी, प्रयोगशाळेतील विविध चाचण्या आणि प्रकल्पाशी संबंधित इतर आकस्मिक खर्चासाठी वापरात आणणे अपेक्षित आहे.
इच्छुक संस्थांना या योजनेचे तपशील https://main.ayush.gov.in/event/mechanism-support-short-term-research-projects-evaluating-impact-ayush-interventions-cum. या वेबपेज वर मिळू शकतील. यासाठीचे प्रस्ताव फक्त ई मेलद्वारे पाठविता येणार आहेत. त्यासाठी emrayushcovid19[at]gmail[dot]com.येथे मेलद्वारे प्रस्ताव पाठवावे. प्रस्ताव पाठविण्याची अंतिम तारीख 1मे 2020 आहे.
B.Gokhale/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
नारळ विकास मंडळाचे अध्यक्ष, हे पद मानद अध्यक्ष  करण्यासाठी मंत्रिमंडळाने नारळ विकास मंडळ अधिनियम 1979 मधील दुरुस्तीस मान्यता दिली
नारळ विकास मंडळाचे अध्यक्ष, हे पद मानद अध्यक्ष म्हणून करण्याचा कृषी, सहकार व शेतकरी कल्याण विभागाचा प्रस्ताव केंद्रीय मंत्रिमंडळाने मंजूर केला. नारळ उत्पादकांना हे मोठ्या प्रमाणावर फायदेशीर ठरेल.
आरोग्य आणि कुटुंब कल्याण मंत्रालय
एकाच दिवसात सर्वाधिक 1.33 कोटीहून अधिक लसींच्या मात्रा देत भारताने आतापर्यंतचा एकाच दिवशी सर्वाधिक लसींच्या मात्रा देण्याचा नवा उच्चांक गाठला आहे
भारतातील कोविड -19 लसीकरणाने एकूण 65.41 कोटी पेक्षा अधिक मात्रा देण्याचे कार्य पूर्ण केले आहे.
रुग्ण कोविडमुक्त होण्याचा दर सध्या 97.51% आहे.
गेल्या 24 तासांत 41,965 दैनंदिन नवीन रुग्णांची नोंद झाली.
भारतातील सक्रिय रुग्णांची संख्या  एकूण रुग्णांच्या 1.15% आहे
गेले सलग 68 दिवस साप्ताहिक पाँझिटिव्हिटी दर  3% पेक्षा कमी आहे.
लसीकरण मोहिमेत महत्वपूर्ण टप्पा गाठत भारतात लसीकरणाअंतर्गत काल 1 कोटीहून अधिक कोविड -19 लसींच्या मात्रा देण्यात आल्या. गेल्या 5 दिवसात भारताने दोन वेळा हे यश प्राप्त केले आहे.आज सकाळी 7 पर्यंत प्राप्त झालेल्या प्राथमिक माहितीनुसार गेल्या 24 तासांमध्ये 1,33,18,718 लसीच्या मात्रा देत भारताच्या कोविड -19 लसीकरणाने 65.41 कोटी  लसींच्या मात्रा देणे पूर्ण करत मागील संख्येला मागे टाकले आहे. हे लसीकरण 69,06,357 सत्रांच्या द्वारे साध्य झाले आहे.
आज सकाळी 7 वाजेपर्यंत प्राप्त झालेल्या प्राथमिक अहवालानुसार लसींच्या एकत्रित मात्रांच्या संख्येची गटनिहाय विभागणी पुढील प्रमाणे:
|
|
HCWs
|
|
1st Dose
|
|
1,03,58,781
|
|
2nd Dose
|
|
83,94,433
|
|
FLWs
|
|
1st Dose
|
|
1,83,24,133
|
|
2nd Dose
|
|
1,32,40,353
|
|
Age Group 18-44 years
|
|
1st Dose
|
|
25,49,87,186
|
|
2nd Dose
|
|
2,87,15,564
|
|
Age Group 45-59 years
|
|
1st Dose
|
|
13,21,30,747
|
|
2nd Dose
|
|
5,51,36,560
|
|
Over 60 years
|
|
1st Dose
|
|
8,75,30,680
|
|
2nd Dose
|
|
4,52,95,071
|
|
Total
|
|
65,41,13,508
संपूर्ण देशात कोविड -19 प्रतिबंधक लसीकरण मोहिमेची गतीमानता वाढवणे आणि देशभरात मोहिमेच्या व्याप्तीचा विस्तार करण्यासाठी केंद्र सरकार कटीबद्ध आहे.
गेल्या 24 तासांत 33,964 रूग्ण कोविडमुक्त झाले त्यामुळे कोविड संसर्गातून आतापर्यंत बरे झालेल्या रुग्णांची संख्या  3,19,93,644 झाली आहे.
परिणामी, भारताचा रोगमुक्ती दर 97.51%आहे.
केंद्र आणि राज्ये/केंद्रशासित प्रदेश यांच्याद्वारे केल्या गेलेल्या शाश्वत आणि सहयोगात्मक प्रयत्नांमुळे, आता सलग 66 व्या दिवशी 50,000 पेक्षा कमी दैनंदिन नवीन रूग्णांची नोंदणी झाली आहे.
गेल्या 24 तासांत 41,965 नवीन कोविडग्रस्त रूग्णांची नोंद झाली.
देशातील सध्याची कोविड सक्रिय रुग्णसंख्या 3,78,181 इतकी आहे. ही संख्या सध्या देशातील एकूण सक्रीय रुग्णांच्या 1.15% आहेत.
देशभरात कोविड संसर्ग तपासणी चाचण्या करण्याची क्षमता वाढवली जात आहे. गेल्या 24 तासांमध्ये एकूण 16,06,785 कोविड संसर्ग तपासणी चाचण्या करण्यात आल्या. भारतात आतापर्यंत एकूण 52.31 कोटी कोविड संसर्ग तपासणी चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार होत असताना, सध्या साप्ताहिक सकारात्मकता  दर 2.58% असून हा दर गेल्या 68 दिवसांपासून 3% पेक्षा कमी राहिला आहे . दैनंदिन सकारात्मकता दर 2.61%आहे. सलग 86 दिवसांपासून दैनंदिन सकारात्मकता दर 5% च्या खाली राहिला आहे.
संरक्षण मंत्रालय
सी ड्रॅगन 23 सराव
भारतीय नौदलाचे P8 हे लढाऊ विमान 14 मार्च 23 रोजी अमेरिकेतल्या गुआम येथे पोहोचले असून अमेरिकेच्या नौदलाने आयोजित केलेल्या ‘सराव सी ड्रॅगन 23’ मध्ये सहभागी होणार आहे. अमेरिकी नौदलाने लांब पल्ल्याच्या  एमआर ए एस डब्ल्यू विमानांसाठी समर्पित बहुपक्षीय ए एस डब्ल्यू  सरावाची ही तिसरी आवृत्ती आहे.
15 ते 30 मार्च 23 या कालावधीत होणार्या या सरावात सहभागी देश पाणबुडीविरोधी युद्धावर प्रामुख्याने भर देतील . प्रगत एएसएस डब्ल्यू  कवायतींचा समावेश करण्यासाठी अशा सरावांची गरज आणि व्यापकता गेल्या काही वर्षांत सातत्याने वाढत आहे.
सी ड्रॅगन 23 सरावामध्ये परस्पर कौशल्य सामायिक करताना, सिम्युलेटेड आणि थेट पाण्याखालील लक्ष्यांचा मागोवा घेण्यासाठी सहभागी विमानांच्या क्षमतांची चाचणी घेतली जाईल. या सरावात भारतीय नौदलाचे P8I, अमेरिकन नौदलाचे P8A, जपानी सागरी सेल्फ डिफेन्स फोर्सचे P1, रॉयल कॅनेडियन एअर फोर्सचे CP 140 आणि रिपब्लिक ऑफ कोरियन नेव्ही अर्थात दक्षिण कोरिया नौदलाचे  चे P3C ही लढाऊ विमाने सहभागी होतील.
मैत्रीपूर्ण संबंध असलेल्या देशामधील नौदलांचा उच्च पातळीवरील समन्वय आणि सहकार्य वाढवणे हे या सरावाचे उद्दिष्ट आहे, जे त्यांच्या सामायिक मूल्यांवर आणि खुल्या, समावेशी हिंद प्रशांत महासागर क्षेत्र बांधिलकीवर आधारित आहे.
पंतप्रधान कार्यालय
जागतिक महिला मुष्टीयुद्ध स्पर्धेत सुवर्णपदक जिंकल्याबद्दल पंतप्रधानांनी केलं स्वीटी बुरा हिचं अभिनंदन
जागतिक महिला मुष्टीयुद्ध स्पर्धेत सुवर्णपदक जिंकल्याबद्दल पंतप्रधान नरेंद्र मोदी यांनी बॉक्सर स्वीटी बुरा हिचं अभिनंदन केलं आहे.
पंतप्रधान आपल्या ट्वीटर संदेशात म्हणतात,
"@saweetyboora ची अप्रतिम कामगिरी! जागतिक महिला मुष्टीयुद्ध स्पर्धेत सुवर्णपदक जिंकल्याबद्दल तिचा अभिमान आहे. तिचे यश अनेक आगामी क्रीडापटूंना प्रेरणा देईल."
महिला आणि बालविकास मंत्रालय
टाळेबंदी दरम्यान महिलांवरील घरगुती हिंसाचारात वाढ
राष्ट्रीय विधी सेवा प्राधिकरणाकडून  एप्रिल 2020 ते जून 2020 या कालावधीत मिळालेल्या माहितीनुसार घरगुती हिंसाचाराच्या 2878 घटनांमध्ये कायदेशीर मदत व सहाय्य पुरविले गेले आहे आणि घरगुती हिंसाचार महिला सुरक्षा कायदा 2005  अंतर्गत 452 प्रकरणात याचिका दाखल करण्यात आली आहे. समुपदेशन / मध्यस्थीद्वारे 694 प्रकरणांचे निराकरण झाले आहे.
सुरक्षिततेच्या बाबतीत महिलांचे समर्थन करणाऱ्या सार्वत्रिक महिला हेल्पलाइन योजने अंतर्गत  वन स्टॉप सेंटर  आणि महिला हेल्पलाइन योजनेमधील वन स्टॉप सेंटर  हे देशव्यापी टाळेबंदीमध्येही कार्यरत राहण्यासाठी मंत्रालयाने 25.03.2020 रोजी मार्गदर्शक सूचना जारी केल्या आहेत. याच मार्गदर्शक सूचनांमध्ये टाळेबंदी दरम्यान हिंसाचारग्रस्त महिलांना संरक्षण आणि सहकार्य करण्यासाठी घरगुती हिंसाचार महिला सुरक्षा कायदा 2005 अंतर्गत संरक्षण अधिकारी तसेच हुंडा प्रतिबंधक कायदा 1961 अंतर्गत हुंडा प्रतिबंधक अधिकाऱ्यांना त्यांच्या सेवा सुरु ठेवण्याच्या सूचना देण्यात आल्या आहेत.
केंद्रीय महिला व बालविकास मंत्री स्मृती झुबिन इराणी यांनी आज राज्यसभेत लेखी उत्तरात ही माहिती दिली.
M.Chopade/V.Joshi/P.Kor
कृषी मंत्रालय
खरीप पिकांखालील क्षेत्र व्याप्तीची प्रगती
कृषी आणि शेतकरी कल्याण विभागाने 30 जून 2023 रोजी खरीप पिकांखालील क्षेत्र व्याप्तीची प्रगती जाहीर केली आहे.
|
|
|
|
क्षेत्रः लाख हेक्टरमध्ये
|
|
|
|
|
|
क्र..
|
|
पिके
|
|
क्षेत्र पेरणी केली
|
|
चालू वर्ष 
|
|
मागील वर्षी 
|
|
1
|
|
तांदूळ
|
|
26.55
|
|
36.05
|
|
2
|
|
डाळी
|
|
18.15
|
|
18.51
|
|
a
|
|
तूर
|
|
1.11
|
|
5.40
|
|
b
|
|
उडीद
|
|
1.72
|
|
1.61
|
|
c
|
|
मूग
|
|
11.23
|
|
8.73
|
|
d
|
|
कुळीथ
|
|
0.09
|
|
0.09
|
|
e
|
|
इतर डाळी
|
|
4.00
|
|
2.67
|
|
3
|
|
श्री अन्न आणि भरड धान्य
|
|
36.23
|
|
22.41
|
|
a
|
|
ज्वारी
|
|
0.98
|
|
0.94
|
|
b
|
|
बाजरी
|
|
25.67
|
|
9.25
|
|
c
|
|
रागी
|
|
0.88
|
|
0.90
|
|
d
|
|
इतर भरड धान्य
|
|
0.61
|
|
0.63
|
|
e
|
|
मका
|
|
8.10
|
|
10.70
|
|
4
|
|
तेलबिया
|
|
21.55
|
|
18.81
|
|
a
|
|
शेंगदाणे
|
|
15.77
|
|
11.74
|
|
b
|
|
सोयाबीन
|
|
4.61
|
|
5.57
|
|
c
|
|
सूर्यफुल
|
|
0.26
|
|
0.76
|
|
d
|
|
तीळ
|
|
0.80
|
|
0.69
|
|
e
|
|
कारळ
|
|
0.00
|
|
0.00
|
|
f
|
|
एरंडी
|
|
0.07
|
|
0.03
|
|
g
|
|
इतर तेलबिय
|
|
0.03
|
|
0.03
|
|
5
|
|
ऊस
|
|
54.40
|
|
52.92
|
|
6
|
|
ताग आणि अंबाडा
|
|
5.81
|
|
6.59
|
|
7
|
|
कापूस
|
|
40.49
|
|
47.04
|
|
एकूण
|
|
203.18
|
|
202.33
|
|
|
|
|
|
|
|
|
|
|
|
|
||
||
||
||
||
|
पंतप्रधान कार्यालय
फ्रेंच अंतराळवीर, पायलट आणि अभिनेता थॉमस पेस्केट आणि पंतप्रधानांची भेट
नवी दिल्ली, 14 जुलै 2023
पंतप्रधान नरेंद्र मोदी यांनी 14 जुलै 2023 रोजी पॅरिसमध्ये फ्रेंच अंतराळ अभियंता, पायलट, युरोपियन स्पेस एजन्सीचे अंतराळवीर आणि अभिनेता थॉमस पेस्केट यांची भेट घेतली.
पंतप्रधानांनी पेस्केट यांच्याशी भारताची अंतराळ क्षेत्रातील प्रगती, विशेषत: स्टार्टअप्सना प्रोत्साहन आणि खाजगी क्षेत्राच्या अधिकाधिक सहभागाला प्रोत्साहन देणे याबद्दल चर्चा केली. तरुणांना प्रेरित करण्यासाठी तसेच अंतराळ क्षेत्रातील सहकार्याची चाचपणी करण्यासाठी पंतप्रधानांनी यावेळी पेस्केट यांना भारत भेटीसाठी आमंत्रित केले.
पेस्केट यांनी पंतप्रधानांसोबत अंतराळवीर म्हणून त्यांना आलेले अनुभव सामायिक केले आणि भविष्यातील अंतराळ कार्यक्रम आणि तंत्रज्ञानाच्या संभाव्य स्वरूपांवर चर्चा केली.
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
कोणताही भेदभाव न करता मतपेटीच्या राजकारणाच्या पलीकडे जाऊन पंतप्रधान नरेंद्र मोदी ‘सर्वांचा समान विकास’ या मंत्रावर विश्वास ठेवतात: डॉ जितेंद्र सिंह
मतपेटीच्या राजकारणाच्या पलीकडे जाऊन पंतप्रधान नरेंद्र मोदी यांनी गेल्या 9 वर्षात प्रत्येक क्षेत्राचा समान विकास केला असून सर्वांना न्याय दिला आहे, असे केंद्रीय राज्यमंत्री  विज्ञान आणि तंत्रज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ विभागाचे राज्यमंत्री डॉ जितेंद्र सिंह यांनी आज सांगितले.
पंतप्रधानांच्या याच वृत्तीचे पालन करत उधमपूर-कथुआ-दोडा या आपल्या संसदीय मतदारसंघात अशाच प्रकारच्या संस्कृतीचे अनुकरण करण्याचा आपण प्रयत्न केला आहे, आणि याचे उत्तम उदाहरण म्हणजे केडियां-गडवाल पूल आहे. हा पूल गेल्या अनेक दशकांपासूनची दीड पंचायतींची मागणी पूर्ण करण्यासाठी 150 कोटी खर्चून बांधण्यात आला, असे डॉ जितेंद्र सिंह यांनी भव्य जाहीर सभेला संबोधित करताना सांगितले.
यावेळी डॉ जितेंद्र सिंह यांनी खासदार म्हणून गेल्या 9 वर्षात आणलेल्या मोठ्या प्रकल्पांची माहिती देणाऱ्या कॉफी टेबल पुस्तकाचे लोकसभा प्रवास योजनेअंतर्गत दौऱ्यावर असलेले केंद्रीय मंत्री हरदीप सिंह पुरी यांच्या हस्ते प्रकाशन करण्यात आले. "उधमपूर-कथुआ-दोडा" संसदीय मतदारसंघ हा देशातील 550 संसदीय मतदारसंघांपैकी भारतातील सर्वात विकसित मतदारसंघ आहे, गेल्या नऊ वर्षांमध्ये पंतप्रधान नरेंद्र मोदी यांच्या नेतृत्वाखाली प्रचंड विकास झाला आहे, असे त्यांनी सांगितले.
या मतदारसंघाने 'जांभळ्या क्रांतीचे उगमस्थान म्हणून भारतात आणि जगात आपले नाव कमावले आहे या क्रांतीने केवळ जम्मू-काश्मीरमध्येच नव्हे तर देशभरात 3000 हून अधिक कृषी-तंत्रज्ञान स्टार्ट-अप्सना जन्म दिला आहे, असे डॉ. जितेंद्र सिंह यांनी सांगितले. या संसदीय मतदारसंघात पंतप्रधान नरेंद्र मोदी यांनी प्रोत्साहन दिलेल्या स्टार्ट-अप चळवळीत योगदान देण्याची सर्व क्षमता आहे, असे डॉ जितेंद्र सिंह म्हणाले.
पंतप्रधान कार्यालय
रिफॉर्म, परफॉर्म आणि ट्रान्सफॉर्म’हे तत्त्व व्यवसाय सुलभतेमध्ये अनेक लाभ मिळवून देत आहे: पंतप्रधान
नवी दिल्ली, 1 जून 2022
‘रिफॉर्म, परफॉर्म आणि ट्रान्सफॉर्म’ हे तत्व व्यवसाय सुलभतेमध्ये अनेक लाभ मिळवून देत आहे असे पंतप्रधान नरेंद्र मोदी म्हणाले. मोदी म्हणाले की, याचा विशेषतः भारतातील तरुणांना फायदा होत आहे आणि संपत्तीचे निर्माते बनण्याच्या त्यांच्या आकांक्षांना बळ मिळत आहे.
MyGovच्या थ्रेड ट्विटला प्रतिसाद म्हणून, पंतप्रधानांनी ट्विट केले;
"'रिफॉर्म, परफॉर्म आणि ट्रान्सफॉर्म' या तत्त्वामुळे 'व्यवसाय सुलभतेत ' अनेक फायदे झाले आहेत. याचा विशेषत: भारतातील तरुणांना फायदा होत आहे आणि संपत्ती निर्माते बनण्याच्या त्यांच्या आकांक्षांना बळ मिळत आहे. #8YearsOfEODB
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण सहकार्याबाबत भारत-अमेरिका प्रतिनिधी मंडळाची बैठक
(नवी दिल्ली, 18 जुलै 2018
भारत-अमेरिका द्विपक्षीय संबंधांचा भाग म्हणून भारत आणि अमेरिकेच्या प्रतिनिधी मंडळादरम्यान 7वी संरक्षण तंत्रज्ञान आणि व्यापार बैठक आज नवी दिल्लीत पार पडली. संरक्षण उत्पादन सचिव डॉ. अजय कुमार आणि अमेरिकेच्या संरक्षण उपसचिव एलेन लॉर्ड यांच्या सहअध्यक्षतेखाली ही बैठक झाली.
भारत सहकार भारतीय संरक्षण उद्योग आणि ‘मेक इन इंडिया’ या महत्त्वाकांक्षी कार्यक्रमाला गती देण्यासाठी अनेक पावले उचलत आहेतअसे अजय कुमार म्हणाले. संरक्षण विषयक गरजा पूर्ण करण्यासाठी भारत या क्षेत्रासाठी मोठी तरतूद करत आहे असे ते म्हणाले.
भारत-अमेरिका संरक्षण सहकार्य उभय देशांमधील संरक्षण संबंधांचा महत्त्वाचा स्तंभ आहे. भारत हा अमेरिकेचा प्रमुख संरक्षण भागीदार असल्याचे एलेन लॉर्ड म्हणाल्या.
N.Sapre/S.Kane/P.Kor
ऊर्जा मंत्रालय
नॅशनल ओपन ऍक्सेस रजिस्ट्री  'लाईव्ह' उपलब्ध
आंतर-राज्य पारेषण प्रणाली स्वयंचलित पेमेंट गेटवेमध्ये अल्पकालीन खुला प्रवेश उपलब्ध
नवी दिल्ली, 2 मे 2022
नॅशनल ओपन ऍक्सेस रजिस्ट्री  1 मे 2022 पासून यशस्वीरित्या लाइव्ह उपलब्ध झाली आहे. NOAR हे एकात्मिक एक खिडकी इलेक्ट्रॉनिक मंच म्हणून डिझाईन केले आहे जे ओपन ऍक्सेस सहभागी, व्यापारी, पॉवर एक्स्चेंज, राष्ट्रीय/प्रादेशिक/राज्य भर प्रेषण केंद्रांसह सर्व संबंधितांसाठी अल्प-कालीन ओपन ऍक्सेस ऍप्लिकेशन इलेक्ट्रॉनिक प्रक्रियांसाठी उपलब्ध आहे. यामुळे आंतर-राज्य पारेषण प्रणालीत अल्प-कालीन खुल्या ऍक्सेसचे प्रशासन स्वयंचलित होईल.
एनओएआर  मंच RLDCs किंवा SLDCs द्वारे जारी केलेल्या स्थायी मंजुरी आणि ओपन ऍक्सेस ग्राहकांना दिलेला अल्प-कालीन खुला प्रवेश इत्यादीसह आंतर-राज्य पारेषणात अल्पकालीन खुल्या प्रवेशाशी संबंधित माहितीचे भांडार म्हणून काम करेल आणि ही माहिती संबंधितांना ऑनलाईन उपलब्ध करून देईल. पेमेंट करण्यासाठी प्रदान केलेले पेमेंट गेटवे NOAR सह एकत्रित केल्यामुळे आर्थिक हिशेब आणि अल्प-कालीन खुल्या प्रवेश व्यवहारांचा मागोवा घेणे सुलभ होईल.
पॉवर सिस्टम ऑपरेशन कॉर्पोरेशन लिमिटेड  द्वारे संचालित राष्ट्रीय भार प्रेषण केंद्र  ला NOAR च्या अंमलबजावणी आणि परिचालनासाठी नोडल एजन्सी म्हणून नियुक्त केले आहे. गतिमान वीज बाजारपेठ सुलभ करण्यासाठी आणि ग्रीडमध्ये अक्षय ऊर्जा  संसाधनांचे एकत्रीकरण सक्षम करण्यासाठी NOAR उपयुक्त ठरेल. NOAR मुळे संपूर्ण भारतातील मागणीच्या सुमारे 10% असलेल्या अल्प-कालीन वीज बाजारपेठेत सुलभ आणि जलद प्रवेशासह ग्राहकांचा बाजारपेठेतील सहभाग वाढेल.
NOAR हा भारत सरकारच्या ऊर्जा मंत्रालयाचा एक भाग आहे आणि आंतर-राज्य पारेषणातील खुल्या प्रवेशाची 5 वी दुरुस्ती नियमन कार्यान्वित करून केंद्रीय वीज नियामक आयोगाने आवश्यक नियामक चौकट अधिसूचित केली आहेS.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
विज्ञान आणि तंत्रज्ञान मंत्रालय
भारताची जैव अर्थव्यवस्था गेल्या 8 वर्षांत 8 पटींनी वाढली - केंद्रीय मंत्री डॉ. जितेंद्र सिंह
केंद्रीय विज्ञान आणि तंत्रज्ञान राज्यमंत्री , पृथ्वी विज्ञान , राज्यमंत्री, पंतप्रधान कार्यालय राज्यमंत्री, कर्मचारी, सार्वजनिक तक्रारी, निवृत्तीवेतन, आण्विक उर्जा आणि अंतराळ मंत्री डॉ. जितेंद्र सिंह म्हणाले की, पंतप्रधान नरेंद्र मोदी यांच्या नेतृत्वाखाली भारताची जैव अर्थव्यवस्था गेल्या 8 वर्षांत 8 पटींनी वाढली असून 2014 मध्ये 10 अब्ज डॉलर मूल्य असलेली ही अर्थव्यवस्था 2022 मध्ये 80 अब्ज डॉलर इतकी झाली आहे.
जम्मू येथे जैव विज्ञान आणि रासायनिक तंत्रज्ञान यामधील उदयोन्मुख कल -2022 या विषयावर आयोजित एका आंतरराष्ट्रीय परिषदेला डॉ. सिंह संबोधित करत होते. डॉ. सिंह म्हणाले की, गेल्या 8 वर्षांमध्ये जैव तंत्रज्ञान क्षेत्रातील स्टार्ट अप्स तब्बल शंभर पटींनी वाढले असून 2014 मध्ये त्यांची संख्या 52 वरून 2022 मध्ये 5300 वर पोहचली आहे. ते पुढे म्हणाले की, 2021मध्ये दररोज 3 जैव तंत्रज्ञान विषयक स्टार्ट अप्स स्थापन केले जात होते आणि एकट्या 2021मध्येच 1128 स्टार्ट अप्स स्थापन करण्यात आले. यावरून भारतातील हे क्षेत्र किती झपाट्याने वृद्धिंगत होत आहे, याचा अंदाज येतो.
2014 मध्ये केवळ 10 कोटी इतकी नाममात्र गुंतवणूक जैव अर्थव्यवस्थेत होती. तर 2022 मध्ये ती 40 पटींनी वाढून 4200 कोटी रूपयांपर्यंत गेली आहे. आणि त्यातून 25,000 अति-कुशल रोजगारांची निर्मिती झाली आहे., याकडे डॉ. जितेंद्र सिंह यांनी लक्ष वेधले.
जागतिक मंचावर भारतीय व्यावसायिकांचा वाढत्या प्रतिष्ठेच्या अनुषंगाने डॉ. सिंग म्हणाले की, जगभरात भारतीय माहिती आणि तंत्रज्ञान  व्यावसायिकांवरील विश्वास वृद्धिंगत होत असून या जैव अर्थव्यवस्थेच्या दशकात, भारताच्या जैव- व्यावसायिकांबाबतही तसे घडेल.
पंतप्रधान कार्यालय
भगवान श्री देवनारायणजींच्या 1111व्या ‘अवतार महोत्सव’ समारंभालात पंतप्रधान नरेंद्र मोदी संबोधित करणार
पंतप्रधान नरेंद्र मोदी उद्या  सकाळी 11:30 वाजता राजस्थानमधील भिलवाडा येथे भगवान श्री देवनारायणजींच्या 1111 व्या 'अवतार महोत्सव' समारंभाला संबोधित करतील. कार्यक्रमादरम्यान पंतप्रधान प्रमुख पाहुणे म्हणून उपस्थित असतील.
भगवान श्री देवनारायण जी यांची राजस्थानातील लोक पूजा करतात आणि देशभरात त्यांचे अनुयायी आहेत. विशेषत: लोकसेवेसाठी त्यांनी केलेल्या कार्यासाठी त्यांचा आदर केला जातो.
पंतप्रधान कार्यालय
मिझोरमच्या मुख्यमंत्र्यांनी पंतप्रधानांची घेतली भेट
नवी दिल्ली, 8 डिसेंबर 2022
मिझोरामचे मुख्यमंत्री झोरामथांगा यांनी आज पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्विट केले;
"मिझोरामचे मुख्यमंत्री झोरामथांगा यांनी पंतप्रधान नरेंद्र मोदी यांची भेट घेतली."
S.Kakade/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(